[pic] | COMISIA EUROPEANĂ |

Bruxelles, 21.10.2010

COM(2010) 589 final

RAPORT AL COMISIEI

RAPORT ANUAL CU PRIVIRE LA FONDUL DE COEZIUNE (2009) SEC(2010) 1231 final

CUPRINS

1. Execuția financiară a perioadei 2000-2006 în 2009 și încheierea proiectelor 3

2. Mediu economic și condiționalitate 7

3. Audituri și corecții financiare 8

4. Nereguli notificate de către statele membre 11

5. Evaluare 12

6. Informare și publicitate 13

Regulamentul (CE) nr. 1084/2006 de creare a Fondului de coeziune și de abrogare a Regulamentului (CE) nr. 1164/94 nu impune prezentarea unui raport anual cu privire la Fondul de coeziune.

Prin urmare, prezentul raport este prezentat în conformitate cu articolul 14 alineatul (1) din Regulamentul (CE) nr. 1164/1994 și vizează astfel punerea în aplicare în 2009 a proiectelor din cadrul Fondului de coeziune adoptate în perioada 2000-2006, precum și foste proiecte ISPA în statele membre în cauză, inclusiv Bulgaria și România.

În consecință, prezentul raport vizează operațiunile din cadrul Fondului de coeziune în cele treisprezece state membre beneficiare la sfârșitul anului 2006, respectiv Grecia, Spania, Portugalia, Cipru, Republica Cehă, Estonia, Ungaria, Letonia, Lituania, Malta, Polonia, Slovacia și Slovenia, precum și fostele proiecte ISPA adoptate în perioada 2000 - 2006 în Bulgaria și România. Trebuie reamintit că, drept consecință a creșterii sale economice, Irlanda nu mai este eligibilă de la 1 ianuarie 2004, totuși, proiectele din cadrul Fondului de coeziune aflate în desfășurare nu au fost încă încheiate.

În anexa la prezentul raport sunt prezentate detalii cu privire la punerea în aplicare în 2009 a proiectelor adoptate pentru fiecare stat membru pentru perioada 2000-2006.

1. Execu țIA FINANCIARă A PERIOADEI 2000-2006 ÎN 2009 șI ÎNCHEIEREA PROIECTELOR

Plăți efectuate în 2009 pentru proiecte adoptate în perioada 2000-2006

Având în vedere faptul că toate angajamentele referitoare la proiectele din cadrul Fondului de coeziune finanțate în perioada de programare 2000–2006 s-au executat până la 31 decembrie 2006, resursele financiare disponibile pentru Fondul de coeziune au fost limitate, în 2009, doar la credite de plată.

Bugetul inițial din 2009 pentru proiectele din cadrul Fondului de coeziune din perioada 2000–2006 s-a ridicat la 3, 892 miliarde EUR. Totuși, bugetul final a fost redus la 2,777 miliarde EUR. Reducerea se justifică printr-o mult mai bună punere în aplicare în 2008, atunci când plățile au depășit bugetul votat cu aproape 30 %. În 2008, pentru a acoperi diferența dintre resursele disponibile și cererea de plăți, au fost efectuate transferuri din linia bugetară aferentă programelor Fondului de coeziune din perioada 2007 - 2013. Acest lucru a fost cauzat de demararea lentă a perioadei 2007 – 2013 și, prin urmare, în 2008, statele membre au ales să compenseze întârzierea concentrându-se pe punerea în aplicare a proiectelor din 2000 - 2006.

În 2009, tendința a fost inversată, iar creditele de plată excepționale din perioada 2000 – 2006 au fost transferate programelor din cadrul Fondului de coeziune și FEDR pentru perioada 2007 - 2013, fapt ce a permis să se ajungă la o rată de execuție de 100 % a creditelor de plată pentru programele și proiectele finanțate în cursul ambelor perioade de programare. Creditele disponibile de 2,777 miliarde EUR au fost executate în întregime până la finalul lui 2009, fapt ce a determinat ca, în 2009, plățile să depășească cu aproape 300 de milioane EUR plățile executate în 2008 (2, 489 miliarde EUR).

În ceea ce privește liniile bugetare ale fostului ISPA, creditele disponibile au fost executate la 100 %.

La sfârșitul anului 2009, rata medie de absorbție (respectiv plățile raportate la angajamente) a tuturor țărilor actualmente beneficiare era de 75,8 %, atât pentru proiectele din cadrul Fondului de coeziune, cât și pentru fostele proiecte ISPA. Rata scăzută de absorbție în cazul Bulgariei, la finalul lui 2008 (39,8 %) s-a îmbunătățit în mod semnificativ în cursul lui 2009, ajungând la o rată de 56,5 %. Celelalte state membre variază între 65,8 % (Polonia și România) și 92,8 % (Irlanda).

Tabelul 1: Execuția plăților în cadrul Fondului de coeziune și al fostelor proiecte ISPA în 2009 (în EUR)

Fostele proiecte ISPA | 400 000 000 | +128 969 059 | 528 969 059 | 528 969 059 | - |

Grecia | 3 565 195 978 | 2 715 334 857 | 76,2% | 849 861 122 | 23,8% |

Spania | 12 915 179 288 | 10 519 496 170 | 81,5% | 2 395 683 119 | 18,5% |

Irlanda | 625 755 407 | 580 710 223 | 92,8% | 45 045 184 | 7,2% |

Portugalia | 3 497 201 489 | 2 741 059 557 | 78,4% | 756 141 931 | 21,6% |

TOTAL UE-4 | 20 603 332 162 | 16 556 600 807 | 80,4% | 4 046 731 356 | 19,6% |

Cipru | 54 014 695 | 40 029 810 | 74,1% | 13 984 885 | 25,9% |

Republica Cehă | 1 226 581 086 | 975 579 344 | 79,5% | 251 001 742 | 20,5% |

Estonia | 425 431 731 | 330 768 303 | 77,7% | 94 663 429 | 22,3% |

Ungaria | 1 481 998 333 | 1 028 122 934 | 69,4% | 453 875 399 | 30,6% |

Letonia | 713 987 456 | 541 309 058 | 75,8% | 172 553 278 | 24,2% |

Lituania | 825 354 775 | 661 411 795 | 80,1% | 163 942 980 | 19,9% |

Malta | 21 966 289 | 17 532 611 | 79,8% | 4 433 678 | 20,2% |

Polonia | 5 634 539 614 | 3 708 555 930 | 65,8% | 1 925 983 684 | 34,2% |

Slovacia | 766 117 246 | 586 031 109 | 76,5% | 180 086 137 | 23,5% |

Slovenia | 254 197 825 | 202 417 662 | 79,6% | 51 780 164 | 20,4% |

TOTAL UE-10 | 11 404 063 930 | 8 091 758 556 | 71,0% | 3 312 305 376 | 29,0% |

Bulgaria | 876 947 183 | 495 486 300 | 56,5% | 381 460 884 | 43,5% |

România | 2 037 250 711 | 1 340 892 809 | 65,8% | 696 357 902 | 34,2% |

TOTAL UE2 | 2 914 197 894 | 1 836 379 109 | 63,0% | 1 077 818 786 | 37,0% |

TOTAL | 34 921 593 986 | 26 484 738 472 | 75,8% | 8 436 855 518 | 24,2% |

Încheierea proiectelor din perioada 2000-2006

La finalul lui 2009, numărul total al proiectelor din cadrul Fondului de coeziune încheiate pentru perioada 2000–2006 (inclusiv fostele proiecte ISPA) a ajuns la 299. Numărul proiectelor care trebuie încheiate a scăzut de la 976 la finalul lui 2008 la 893 la finalul lui 2009. Tabelul 4 oferă informații cu privire la proiectele încheiate până la sfârșitul anului 2009 (pentru fiecare stat membru).

Tabelul 4: Numărul proiectelor din Fondul de coeziune încheiate până la sfârșitul anului 2009 (inclusiv fostele proiecte ISPA)

Stat membru | Număr total de proiecte din Fondul de coeziune | Proiecte încheiate la sfârșitul anului 2009 | Număr de proiecte deschise la sfârșitul anului 2009 |

Număr de proiecte | Total plăți în euro |

Republica Cehă | 58 | 19 | 350 331 885 | 39 |

Estonia | 37 | 20 | 106 548 425 | 17 |

Grecia | 124 | 49 | 1 150 632 586 | 75 |

Spania | 407 | 110 | 2 969 559 629 | 297 |

Irlanda | 10 | 4 | 357 368 796 | 6 |

Cipru | 2 | 0 | 0 | 2 |

Letonia | 46 | 10 | 44 331 604 | 36 |

Lituania | 51 | 13 | 159 495 999 | 38 |

Ungaria | 47 | 11 | 26 071 037 | 36 |

Malta | 3 | 0 | 0 | 3 |

Polonia | 130 | 6 | 68 915 348 | 124 |

Portugalia | 109 | 32 | 810 129 887 | 77 |

Slovenia | 28 | 10 | 72 460 238 | 18 |

Slovacia | 39 | 9 | 60 041 606 | 30 |

EU 14 | 1 091 | 293 | 6 175 887 040 | 798 |

Bulgaria | 38 | 3 | 27 044 270 | 35 |

România | 63 | 3 | 2 191 214 | 60 |

EU 2 | 101 | 6 | 29 235 484 | 95 |

Total | 1 192 | 299 | 6 205 122 524 | 893 |

2. MEDIU ECONOMIC șI CONDIțIONALITATE

Articolul 6 din Regulamentul (CE) nr. 1164/94 al Consiliului, care reglementează Fondul de coeziune pentru proiectele aprobate înainte de sfârșitul anului 2006, fixează condiții de politică bugetară pentru plățile din fond. Acesta prevede că „niciun proiect nou sau, în cazul unor proiecte importante, nicio altă nouă etapă din cadrul proiectului, nu este finanțată din bugetul Fondului în statul membru, în cazul în care Consiliul, hotărând cu majoritate calificată, la recomandarea Comisiei, constată că statul membru […] nu a pus în aplicare [programul său de stabilitate sau convergență], într-un mod prin care să se evite un deficit excesiv”.

La finalul lui 2009, unsprezece state membre eligibile pentru a beneficia de asistență din Fondul de coeziune (Grecia, Spania, Portugalia, Republica Cehă, Ungaria, Letonia, Lituania, Malta, Polonia, Slovacia și Slovenia) au rămas în procedura de deficit excesiv (PDE) care, în conformitate cu regulamentul menționat anterior, poate determina, în anumite condiții, suspendarea transferurilor provenind din Fond. În 2009 au existat trei cazuri (Grecia, Spania și Ungaria) în care s-a verificat dacă s-au luat măsuri eficiente în conformitate cu recomandările Consiliului în temeiul articolului 104 alineatul (7) din TCE. Consiliul a decis că Spania și Ungaria au luat măsuri eficiente și a emis noi recomandări în temeiul articolului 126 alineatul (7) din TFUE. Doar în cazul Greciei, Consiliul a decis în temeiul articolului 126 alineatul (8) din TFUE că autoritățile nu au luat măsuri eficiente drept răspuns la recomandările Consiliului pentru a corecta deficitul excesiv, fără a recomanda suspendarea plăților din partea Fondului de coeziune la momentul respectiv.

3. Audituri șI CORECțII FINANCIARE

În 2009, serviciile de audit pentru perioada 2000-2006 s-au concentrat pe pregătirea încheierii, efectuând misiuni de control al activităților organismelor naționale de încheiere, precum și asupra încheierii concrete a proiectelor din cadrul Fondului de coeziune din perioada 2000—2006, analizând declarațiile de încheiere.

Lucrări de auditare pentru perioada de programare 1994-1999 – UE 4 (Grecia, Irlanda, Portugalia, Spania)

Inspecțiile referitoare la încheierea proiectelor din cadrul Fondului de coeziune, pentru perioada 1994-1999, au vizat 10% din proiecte, reprezentând 20% din cheltuielile cofinanțate în cursul acestei perioade. Ancheta pe teren a fost finalizată în 2003, iar principalele deficiențe constatate au fost reprezentate de insuficiența verificărilor de gestiune (având drept rezultat cheltuieli neeligibile) și de cazuri de nerespectare a normelor privind achizițiile publice. Procedurile de urmărire și de corecție financiară rezultate ca urmare a anchetei de încheiere au fost încheiate toate până la finalul lui 2009, cu excepția unui caz restant (în Spania) care trebuie să fie încheiat în primăvara lui 2010.

Lucrări de auditare pentru perioada de programare 2000-2006 – UE 16 (UE 10 + UE 4 + UE 2)

În cazul statelor membre UE-14, în 2009, au fost întreprinse trei misiuni de audit pentru revizuirea organismelor de încheiere (în Spania, Portugalia și Grecia) de către Direcția Generală Politica Regională pentru a se verifica nivelul de pregătire al statelor membre pentru încheiere și pentru a identifica și restrânge riscurile legate de aceasta. În plus, alte șase misiuni de audit au fost întreprinse în Bulgaria, Republica Cehă, Grecia, Ungaria și două în România.

Pentru încheierea proiectelor din cadrul Fondului de coeziune din perioada 2000–2006, serviciile de audit ale Direcției Generale Politica Regională au examinat declarațiile de încheiere trimise de statele membre.

Alte lucrări de auditare întreprinse pentru Fondul de coeziune au inclus examinarea rapoartelor naționale de control anual în temeiul articolului 12 din Regulamentul Nr. 1386/2002 și revizuirea rapoartelor de audit din sisteme naționale trimise Comisiei. Până la finalul lui 2009, majoritatea rapoartelor au fost analizate, iar răspunsurile, însoțite de observații și, după caz, de cereri de informații suplimentare, au fost trimise statelor membre.

Anual au loc reuniuni bilaterale de coordonare între Comisie și autoritățile naționale de audit în scopul schimbului de informații cu privire la execuția lucrărilor de auditare și pentru a se discuta progresele înregistrate în verificările prin sondaj și în urmărirea constatărilor de audit. Reuniunile privind lucrările de auditare desfășurate în 2008 au avut loc în primăvara și vara lui 2009. Reuniunile bilaterale de coordonare anuale privind lucrările de auditare desfășurate în 2009 au avut loc în primăvara și vara lui 2010.

Impactul controalelor

Decizii de suspendare și corecții financiare ale Fondului de coeziune în 2009

În exercitarea rolului său de supraveghere, Direcția Generală Politica Regională a stabilit, în 2008, o strategie care vizează asigurarea unei adoptări mai rapide a deciziilor de suspendare a plăților și de corecție financiară atunci când sunt depistate deficiențe grave ale sistemelor. Această metodă mai riguroasă a continuat să fie aplicată în 2009.

Suma totală a corecțiilor financiare din cadrul Fondului de coeziune în 2009 a atins valoarea de aproximativ 86 de milioane EUR, în comparație cu aproximativ 92,7 de milioane EUR în 2008 (pentru perioadele 1994–1999 și 2000–2006). Astfel, totalul cumulat al corecțiilor financiare din cadrul Fondului de coeziune în perioada 2000–2009 ajunge la 233 de milioane EUR pentru perioada 2000–2006 și la 273 de milioane EUR pentru perioada 1994–1999. În 2009, nu a fost adoptată nicio decizie de suspendare pentru proiectele din cadrul Fondului de coeziune.

La finalul lui 2009, procedurile de suspendare și corecție se aflau în curs de desfășurare pentru un număr total de aproximativ 99 de proiecte din cadrul Fondului de coeziune (2000–2006) care acopereau aproximativ 149 de milioane EUR.

Tabelul 5: Corecții financiare legate de Fondul de coeziune în 2009 pe perioadă și țară (în EUR)[1]

Stat membru | Fondul de coeziune | TOTAL |

Perioada | Perioada |

2000-2006 | 1994-1999 |

Bulgaria | 2 413 615 | - | 2 413 615 |

Cipru | - | - | - |

Republica Cehă | 113 008 | - | 113 008 |

Estonia | - | - | - |

Grecia | 2 452 289 | - | 2 452 289 |

Spania | 21 592 738 | 4 771 861 | 26 364 599 |

Ungaria | 40 497 367 | - | 40 497 367 |

Irlanda | - | - | - |

Letonia | - | - | - |

Lituania | 649 156 | - | 649 156 |

Malta | - | - | - |

Polonia | - | - | - |

Portugalia | 205 714 | 4 987 861 | 5 193 575 |

România | 8 067 402 | - | 8 067 402 |

Slovenia | - | - | - |

Slovacia | - | - | - |

TOTAL | 75 991 289 | 9 759 722 | 85 751 011 |

Sisteme de gestionare și control

În Raportul anual de activitate pe anul 2009 al direcției generale, pentru funcționarea sistemelor de gestionare și control (2000 -2006), a fost acordat un aviz fără rezerve pentru sistemele Fondului de coeziune din șase state membre (Cipru, Estonia, Grecia, Malta, Portugalia și Slovenia).

Pentru nouă state membre, avizul a conținut rezerve, cu un impact moderat, ca rezultat al unor deficiențe importante care afectau elemente-cheie ale sistemelor (Bulgaria – sectorul transporturilor, Republica Cehă, Ungaria, Letonia, Lituania, Polonia, România, Slovacia și Spania).

Doar un singur sector al Fondului de coeziune dintr-un stat membru (Bulgaria – sectorul mediului) a făcut obiectul unor rezerve în Raportul anual de activitate pe anul 2009 al direcției generale, în primul rând din cauza cazurilor de nerespectare a normelor privind achizițiile publice. În 2010, lucrările continuă în scopul corectării problemelor identificate, în colaborare cu autoritățile naționale.

4. Nereguli notificate de către statele membre

În 2009, statele membre i-au notificat Comisiei, în conformitate cu Regulamentul (CE) nr. 1831/94, un total de 109 de cazuri de nereguli legate de proiectele cofinanțate de către UE, implicând o valoare totală afectată de 67 304 951 EUR. Din această sumă s-au recuperat 56 673 503 EUR, iar restul sumei rămâne de recuperat. Țările care au notificat majoritatea cazurilor sunt Portugalia, Spania și Polonia (27, 20 și respectiv 19). Portugalia a notificat 39% din suma implicată. De asemenea, trebuie specificat faptul că Ungaria, care a notificat patru cazuri, se află pe locul doi în ceea ce privește suma implicată. În plus, în timpul aceleiași perioade, Bulgaria a notificat Comisiei, în conformitate cu Regulamentul (CE) nr. 1828/2006[2] aplicabil pentru perioada de programare 2007-2013, 17 cazuri de nereguli legate de proiectele cofinanțate de către UE, implicând o valoare totală afectată de aproximativ 3,6 de milioane EUR.

Numărul notificărilor înregistrează o scădere semnificativă, în comparație cu anul anterior, totuși, suma implicată rămâne aceeași. Principalele tipuri de nereguli raportate sunt cheltuielile neeligibile și încălcările regulilor de achiziții publice. Aceste două tipologii includ aproape 75% din totalul cazurilor notificate.

Tabelul 6: Nereguli comunicate de către statele membre în 2009 (în EUR)

Stat membru | Numărul de nereguli | Valori financiare | Valori care trebuie recuperate |

Bulgaria | 17 | 3 578 740 | 3 578 740 |

Cipru | 0 | 0 | 0 |

Republica Cehă | 3 | 1 924 920 | 0 |

Estonia | 0 | 0 | 0 |

Grecia | 14 | 4 780 520 | 1 684 211 |

Spania | 20 | 4 351 765 | 3 622 443 |

Ungaria | 4 | 18 449 851 | 40 387 |

Irlanda | 0 | 0 | 0 |

Letonia | 0 | 0 | 0 |

Lituania | 2 | 4 491 703 | 0 |

Malta | 1 | 39 133 | 39 133 |

Polonia | 19 | 2 275 178 | 49 542 |

Portugalia | 27 | 24 575 760 | 1 332 009 |

România | 0 | 0 | 0 |

Slovenia | 1 | 2 552 398 | 0 |

Slovacia | 1 | 284 983 | 284 983 |

TOTAL | 109 | 67 304 951 | 10 631 448 |

5. EVALUARE

Comisia și statele membre efectuează o apreciere și o evaluare a tuturor proiectelor cofinanțate. Proiectele care trebuie finanțate din Fond sunt adoptate de Comisie în acord cu statele membre beneficiare.

Comisia efectuează o evaluare ex post a Fondului de coeziune. Evaluarea anterioară a fost publicată în 2005 și a vizat un eșantion de 200 de proiecte puse în aplicare în perioada 1993-2002. În 2009 a fost lansată o nouă evaluare ex post care a vizat toate proiectele din cadrul Fondului de coeziune și fostele proiecte ISPA puse în aplicare în perioada 2000-2006. În cadrul unui ansamblu de 3 „pachete de activități” interdependente, evaluarea va viza contribuția Fondului de coeziune și a ISPA la dezvoltarea sistemului de transport al UE și la integrarea acquis-ului UE în domeniul mediului, precum și efectul ISPA asupra pregătirii pentru programele Fondurilor structurale și de coeziune. În plus, se vor desfășura analize ex-post cost-beneficiu pe un eșantion de proiecte privind transportul și mediul pentru a identifica lecții pentru viitoarele perioade de programare.

6. Informare șI PUBLICITATE

Astfel cum este indicat în raportul anual pentru 2007, aspectele referitoare la Fondul de coeziune sunt tratate, de la 1 ianuarie 2007, de Comitetul de coordonare a fondurilor [COCOF, în conformitate cu Regulamentul (CE) nr. 1083/2006].

Mai multe chestiuni de interes comun pentru Fondul de coeziune și FEDER au fost prezentate sau discutate în timpul reuniunilor COCOF în 2009, de exemplu:

- Regulamentul Comisiei de modificare a Regulamentului (CE) nr. 1828/2006 de stabilire a normelor de punere în aplicare a Regulamentului (CE) nr. 1083/2006 al Consiliului de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și a Regulamentului (CE) nr. 1080/2006 al Parlamentului European și al Consiliului privind Fondul European de Dezvoltare Regională;

- Decizia Comisiei de modificare a Deciziei privind finanțarea programului pentru utilizarea asistenței tehnice operaționale și neoperaționale la inițiativa sau în numele Comisiei Europene în cadrul Fondului European de Dezvoltare Regională (FEDER) și al Fondului de coeziune (FC) pentru 2009;

- Decizia Comisiei privind finanțarea programului pentru utilizarea asistenței tehnice operaționale și administrative la inițiativa sau în numele Comisiei Europene în cadrul Fondului European de Dezvoltare Regională (FEDER) și al Fondului de coeziune (FC) pentru 2010;

În ceea ce privește măsurile Comisiei privind informarea și publicitatea, eforturile s-au concentrat în 2009 asupra a două obiective. În primul rând, asigurarea publicării listei beneficiarilor fondurilor UE gestionate de Comisie în parteneriat cu statele membre în conformitate cu articolul 7.2 din Regulamentul (CE) nr. 1828/2006 al Comisiei. În al doilea rând, Direcția Generală Politica Regională a publicat informații privind proiecte majore, inclusiv cele finanțate în cadrul Fondului de coeziune pentru perioadele 2000–2006 și 2007–2013. Informațiile mai multor dintre aceste proiecte sunt disponibile într-o bază de date cu funcție de căutare pe site-ul internet INFOREGIO. Până la momentul actual, peste 300 de proiecte sunt listate în această bază de date (care include proiecte majore și alte proiecte finanțate în cadrul programelor 2007–2013).

[1] Include corecții efectuate de statele membre în urma acordului în temeiul procedurii relevante sau ca rezultat al punerii în aplicare a planurilor de acțiune și a deciziilor formale ale Comisiei. Includ corecții puse în aplicare ca rezultat al lucrărilor de audit ale Comisiei dar și ca rezultat al corecțiilor efectuate în cursul punerii în aplicare sau al încheierii proiectelor.

[2] JO L 371, 27.12.2006, p. 1, astfel cum a fost modificat prin Regulamentul (CE) nr. 846/2009, JO L 250, 23.9.2009